CELEX: E2013P0007
Language: el
Date: 2013-04-16 00:00:00
Title: Αίτηση για την έκδοση συμβουλευτικής γνώμης που υπέβαλε η Héraðsdómur Reykjavíkur στις 16 Απριλίου 2013 προς το Δικαστήριο της ΕΖΕΣ στην υπόθεση Creditinfo Lánstraust hf. κατά του Registers Iceland και του Ισλανδικού κράτους (Υπόθεση E-7/13)

19.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/9
            
         Αίτηση για την έκδοση συμβουλευτικής γνώμης που υπέβαλε η Héraðsdómur Reykjavíkur στις 16 Απριλίου 2013 προς το Δικαστήριο της ΕΖΕΣ στην υπόθεση Creditinfo Lánstraust hf. κατά του Registers Iceland και του Ισλανδικού κράτους
   (Υπόθεση E-7/13)
   2013/C 270/07
   Με επιστολή της 16ης Απριλίου 2013, το Héraðsdómur Reykjavíkur (Πρωτοδικείο του Reykjavík) υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 29 Απριλίου 2013, για την έκδοση συμβουλευτικής γνώμης στην υπόθεση Creditinfo Lánstraust hf. κατά του Registers Iceland και του Ισλανδικού κράτους, σχετικά με το ακόλουθο ερώτημα:
   
               1)
            
            
               Είναι συμβατό με τη νομοθεσία του ΕΟΧ, και ιδίως με το άρθρο 6 της οδηγίας 2003/98/ΕΚ του Συμβουλίου για την περαιτέρω χρήση πληροφοριών του δημόσιου τομέα [βλ. απόφαση της Μικτής Επιτροπής του ΕΟΧ αριθ. 105/2005, για τροποποίηση του παραρτήματος ΧΙ (Υπηρεσίες τηλεπικοινωνιών) της συμφωνίας ΕΟΧ], να χρεώνονται τέλη για κάθε μηχανική έρευνα όσον αφορά πληροφορίες από το μητρώο εάν δεν υπάρχει υπολογισμός για το «συνολικό έσοδο» και το «κόστος», κατά την έννοια του άρθρου 6 της οδηγίας, κατά τη στιγμή καθορισμού του τέλους;
            
         
               2)
            
            
               Όταν καθορίζεται το «κόστος» δυνάμει του άρθρου 6 της οδηγίας, είναι συμβατό με το άρθρο 6 της οδηγίας το να μη λαμβάνονται υπόψη τα εξής:
               
                           α)
                        
                        
                           το έσοδο που περιέρχεται στο κράτος όταν συλλέγονται τα έγγραφα, υπό μορφή τελών που καταβάλλουν ιδιώτες και επιχειρήσεις για την καταγραφή συμβάσεων στα μητρώα καταχώρισης νομικών πράξεων, και
                        
                     
                           β)
                        
                        
                           το έσοδο που περιέρχεται στο κράτος όταν συλλέγονται τα έγγραφα, υπό μορφή φόρων που επιβάλλονται ως τέλη χαρτοσήμου σε καταχωρημένες νομικές πράξεις τη στιγμή κατά την οποία ιδιώτες και επιχειρήσεις υποβάλλουν αίτηση για την καταχώρισή τους στα μητρώα νομικών πράξεων;
                        
                     
         
               3)
            
            
               Όταν καθορίζεται το «κόστος» δυνάμει του άρθρου 6 της οδηγίας, είναι συμβατό με το άρθρο 6 της οδηγίας, να λαμβάνεται υπόψη το κόστος που προκύπτει για φορέα του δημόσιου τομέα σε σχέση με τη συλλογή εγγράφων τα οποία δεσμεύεται νομικά να συλλέγει, ανεξάρτητα από το εάν ιδιώτες ή επιχειρήσεις ζητούν ή όχι την περαιτέρω χρήση τους;
            
         
               4)
            
            
               Όταν καθορίζεται το «κόστος» δυνάμει του άρθρου 6 της οδηγίας, είναι συμβατό με το άρθρο 6 της οδηγίας το να καθορίζει ο νομοθέτης το ποσό του τέλους χωρίς να έχει εξεταστεί ουσιαστικά κάποιο συγκεκριμένο ποσό;
            
         
               5)
            
            
               Όταν καθορίζεται το «κόστος» δυνάμει του άρθρου 6 της οδηγίας, θα ήταν συμβατό με το άρθρο 6 της οδηγίας, το να λαμβάνεται δεόντως υπόψη η γενική απαίτηση εθνικής νομοθεσίας σχετικά με την ανάγκη αυτοχρηματοδότησης των φορέων του δημόσιου τομέα;
            
         
               6)
            
            
               Σε περίπτωση καταφατικής απάντησης στην ερώτηση 5, τί προϋποθέτει λεπτομερώς αυτό και ποιά στοιχεία κόστους των πράξεων του δημόσιου τομέα μπορούν να λαμβάνονται υπόψη σ’ αυτό το πλαίσιο;